 Maxamed Xaashi oo hadal dheer ka jeediyay munaasibadda xilka lagula kala wareegayay ayaa is-barbar dhig ku sameeyay markii xilkan wasaaradda Maaliyadda uu la wareegay ku dhawaad laba sannadood ka hor iyo wakhtigan uu hadda wareejinayo, isagoo xusay in markii uu la wareegay xilkan uu deyn aad u farabadan kula wareegay xilka, maanta uu xilka ku wareejinayo iyadoo khasnadda dawladda ay ku jirto lacag gaadhaysa dhawr iyo toban milyan oo dollar, isla markaana aan wax deyn ah lagu lahayn. 